ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670032852
ขอให้แก้ไขปัญหาเสียงดังรบกวนจากสนามตะกร้อ บริเวณ สนามตระกร้อกลางซอยจรัญสนิทวงศ์ 2 แขวงวัดท่าพระ เขตบางกอกใหญ่ กรุงเทพมหานคร จุดสังเกต เข้าซอยจรัญสนิทวงศ์ 2 ช่วงกลางซอยระยะทางประมาณ 500 เมตร จะเจอที่ว่างให้เช่าทำเป็นสนามตะกร้อทางด้านขวามือ อยู่หลังวินรถจักรยานยนต์รับจ้างสาธารณะ ชื่อวินสีชมพู และหลังการประปานครหลวง สาขาภาษีเจริญ (ไม่ทราบสถานีตำรวจในพื้นที่ความรับผิดชอบ) เนื่องจาก ในวันจันทร์-วันเสาร์ ช่วงเวลาประมาณ 20.00-00.00 น. ของวันถัดไป จะมีบุคคลเข้ามาเล่นตะกร้อ ประมาณ 100 กว่าคน และในวันอาทิตย์ ช่วงเวลา 17.00-00.00 น.ของวันถัดไป จะมีบุคคลเข้ามาเล่นตะกร้อ ประมาณ 500-600 คน และจะมียานพาหนะเข้ามาจอดจำนวนมาก ทำให้ประชาชนที่อาศัยใกล้เคียงได้รับความเดือดร้อนจากเสียงดังเป็นอย่างมาก อีกทั้งผู้ที่เข้ามาเล่นจะมีการพนันตะกร้อกันด้วย จะมีการต่อรองราคาลูกต่อลูก ซึ่งไม่เหมาะสมอย่างยิ่ง ประสบปัญหามาเป็นระยะเวลาประมาณ 1 เดือน เบื้องต้นเคยแจ้งเรื่องมายังสายด่วนรัฐบาล 1111 เพื่อให้ประสานงานแจ้งเหตุไปยังเจ้าหน้าที่ตำรวจ ปรากฏว่าไม่มีเจ้าหน้าที่เข้ามาดำเนินการแก้ไขปัญหาให้ จึงประสงค์ให้หน่วยงานที่เกี่ยวข้องดำเนินการตรวจสอบ (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)

////หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata